Modicus d.o.o., OIB: 75848584032, Uvala Bregdetti 23, 23000 Zadar, zastupan po direktorici Arijani Baraba, u nastavku Davatelj usluga,

i

Općina Starigrad, OIB: 52749374195, Trg Tome Marasovića 1, 23244 STARIGRAD – PAKLENICA, zastupana po načelniku Marinu Čaviću, u nastavku Korisnik,

u Zadru 4. travnja 2023. potpisuju sljedeći

UGOVOR O PRUŽANJU MARKETINŠKIH USLUGA NA Z NET INTERNETSKOM PORTALU ( www.znet.hr )

Članak 1.
Davatelj usluga obvezuje se Korisniku pružati usluge objave čestitki za državne i lokalne blagdane u trajanju 12 mjeseci od dana potpisivanja ovog Ugovora; do deset (10) reklamnih bannera na poziciji leaderboard banner, svaki u trajanju do pet (5) dana; te do deset (10) sponzoriranih tekstova/fotogalerija na naslovnici portala.

Članak 2.
Davatelj usluga čestitke će u ime korisnika objavljivati za sljedeće blagdane Uskrs, Praznik rada, Dan antifašističke borbe, Dan državnosti, Dan pobjede i domovinske zahvalnosti, Dan Općine Starigrad, Dan neovisnosti, Božić i Nova godina.

Članak 3.
Veličina čestitke koja će biti objavljena iznosi 980 x 90 px te će ista biti pozicionirana na najvišem marketinškom mjestu portala (N1) te svim stranicama i člancima (S1).

Članak 4.
Za usluge iz članka 1. i 2. ovog Ugovora Korisnik će Davatelju usluga platiti iznos od 2.000,00 eura (plus PDV) na IBAN: HR3824020061100635161, Erste&Steiermarkische bank d.d., odmah po potpisivanju Ugovora.

Članak 5.
Modicus d.o.o. kao Davatelj usluga osigurava izradu čestitki, bannera i sponzoriranih tekstova.

Članak 6.
Korisnik ne može svoje oglasne prostore ustupiti trećoj strani.

Članak 7.
Pozicioniranje čestitki/bannera na pozicijama N1 i S1 vrši se na dinamičkoj/izmjenjivoj osnovi s drugim oglašivačima, osim za čestitke za koje je to drugačije dogovoreno.

Članak 8.
Ugovorne strane obvezuju se da će sve eventualne sporove riješiti mirnim putem. U slučaju da isto nije moguće, nadležan je Općinski sud u Zadru.

Članak 9.
Ovaj Ugovor sastavljen je u četiri (4) istovjetna primjerka od kojih svaka strana zadržava po dva (2).

								KLASA: 382-02/23-01/02
								URBROJ: 2198-9-2-23-2

Za Modicus d.o.o.                                               Za Općinu Starigrad
Arijana Baraba, direktorica                                       Marin Čavić, načelnik

___________________________                            ___________________________